מאור צברי

מאור צברי (נולד ב-7 ביולי 1995, ט' בתמוז ה'תשנ"ה) הוא משורר, מתרגם ומרצה לפילוסופיה ומחשבת ישראל. זוכה בפרס רחל נגב לכתב-יד מצטיין (2022) מטעם האוניברסיטה העברית בירושלים. נמנה עם מקימיה וראשיה של "פריחת הדובדבן" הפועלת לעיבוד חוויות לחימה בקרב יחידות מיוחדות בצה"ל.

== ביוגרפיה ==
צברי נולד במושב אורה לאליאן, גיורת שעלתה מצרפת ולשמואל, שניהל את פרויקט הרכבת הקלה בירושלים<ref></ref>. למד בתיכון קשת, במדרשה למנהיגות עין פרת ובישיבת שיח יצחק באפרת. לצברי תואר ראשון מהפקולטה למשפטים ומהפקולטה למדעי הרוח באוניברסיטה העברית, שם למד קרימינולוגיה ופילוסופיה. ב-2012 השתתף בסדרת הסרטים התיעודיים "דיוקנאות" של משרד החינוך ומט"ח, המציגה צעירים וצעירות ישראלים בעלי השקפות שונות ומגוונות<ref></ref>. שירת כלוחם וכמפקד ביחידת דובדבן. ב-2016 העניק לו רב-אלוף גדי איזנקוט את דרגות הקצונה בטקס סיום קורס קצינים בבה"ד 1, לאחר שסיים את הקורס כמצטיין הפלוגתי<ref></ref>. ב-26 במאי 2018 נפצע כמפקד צוות בפעילות מבצעית ברמאללה יחד עם , שנהרג מפצעיו יומיים לאחר מכן<ref></ref><ref></ref>. לאחר שחרורו מצה"ל ייסד וניהל את "פריחת הדובדבן", הפועלת להעלאת רמת המודעות והלגיטימציה לעיבוד חוויות לחימה.

=== מחקר והוראה ===
ב־2018 החל לפרסם שירים<ref></ref> בעיתונות ובכתבי עת שונים<ref></ref>, ביניהם "משיב הרוח"<ref></ref><ref></ref>. ב-2019 עבד צברי כמרצה לפילוסופיה קונטיננטלית בבתי מדרש ומכינות, ביניהם: בית פרת - מדרשה ישראלית, בית ישראל וצמרת. שיטת הלימוד שלו משלבת את עולם התורה הקלאסי עם עולם המחקר האקדמי והולכת בדרכו של הרב ד"ר בני לאו, אצלו למד גמרא עוד בילדותו. תרגם שליש משיריו של הרב פרופ' אברהם יהושע השל מיידיש לעברית, יחד עם ד"ר דרור בונדי<ref></ref>. שותף בעריכת ספריו של פרופ' שלום רוזנברג, עמו נוצר קשר מיוחד שהחל במהלך שירותו הצבאי<ref></ref>. המסה "על טראומה ועדות" (2022)<ref></ref>, כתב במסגרת תוכנית "מסעות דעת" במכון ון-ליר בירושלים.

=== פעילות ציבורית ===
צברי פעל רבות לשפר את יעילות משרדי הממשלה ושיתוף הפעולה בין הגופים הממשלתיים והציבוריים השונים. ב-2020 גויס למשרד ראש הממשלה ובמסגרת אגף בכיר ממשל וחברה, היה שותף בצוות ממשל לצמצום פערי כוח אדם במקצועות פיזיותרפיה, קלינאות תקשורת וריפוי בעיסוק<ref></ref>. ב-2022 החל לעבוד בארגון לייעוץ אסטרטגי "קונסול", ארגון אימפקט עסקי חברתי ללא מטרות רווח, שמסייע לחברות יצרניות בגודל בינוני להטמיע חדשנות ולשפר את כושר התחרות שלהם<ref></ref>. ב-2023 צברי גויס לפרויקט 'מתווה אביב', במסגרת אגף בכיר לתכנון אסטרטגי ומדיניות בנציבות שירות המדינה. מטרת המתווה היא לשפר את יעילות האגף ולהגביר את יכולת השליטה והבקרה על ידי בחינה סדורה של הליכי העבודה הקיימים עם הגופים הממשלתיים והציבוריים השונים.

זוכה פרס רחל נגב לכתב-יד מצטיין (2022) מטעם האוניברסיטה העברית בירושלים.

== כתביו ==
=== שירה ===
* לֹא בְּבַת אַחַת – מחווה ליהודה עמיחי, גיליון עג, הוצאת משיב הרוח, ספטמבר 2020
* מִמִּדְבָּר מַתָּנָה – שירים על ספר במדבר, גיליון סח, הוצאת משיב הרוח, יוני 2019
* ההר, הבית וידינו, גיליון ס"ב, הוצאת משיב הרוח, מאי 2018

=== הגות ===
* על טראומה ועדות – עיון בהגותם של ז'אן אמרי ועמנואל לוינס, מכון ון ליר בירושלים, מרץ 2022

=== בעריכתו ===
==== ספרי פרופ' שלום רוזנברג ====
* גשר צר – אמונה בעולם של ספק על פי ר' נחמן מברסלב, הוצאת קורן, 2023 (שותף בעריכה)
* המחשבה היהודית לגווניה – מן הכוזרי ועד ללוינס: פרקי יסוד בהגות היהודית, הוצאת קורן, 2023 (שותף בעריכה)

=== בתרגומו ===
* השם המפורש: אדם, הוצאה פרטית, 2023 (יחד עם רננה צין וד"ר דרור בונדי)

==הערות שוליים==

קטגוריה:לוחמי יחידת דובדבן
קטגוריה:אנשי המושב
קטגוריה:מועצה אזורית מטה יהודה: אישים
קטגוריה:בוגרי האוניברסיטה העברית בירושלים
קטגוריה:משוררים ישראלים
קטגוריה:מתרגמים ישראלים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1995
קטגוריה:אורה (מושב)